Азияда: Қазақстанның кешегі һәм алдыңғы нәтижесі қандай?
"Азияда: Қазақстанның кешегі һәм алдыңғы нәтижесі қандай?" | "https://abai.kz/post/174684"
TITLE: Азияда: Қазақстанның кешегі һәм алдыңғы нәтижесі қандай?
URL: https://abai.kz/post/174684
META: "Азияда: Қазақстанның кешегі һәм алдыңғы нәтижесі қандай?" | "https://abai.kz/post/174684"
DATE: 10.10.2023
AUTHOR(s): Abai.kz
TOTAL WORDS: 177
TEXT: ХІХ Жазғы Азия ойындары 2023 жылдың 23 қыркүйегі мен 08 қазан аралығында ҚХР, Ханчжоу қаласында өтті. Ұлттық құрама аталмыш доданың жалпы қорытындысы бойынша Солтүстік Кореядан кейін 11-орынға жайғасты. Қазақстанның еншісінде 10 алтын, 22 күміс, 48 қола – жиыны 80 медаль бар. Ал үздік үштікте – Қытай, Жапония Корея республикалары. 2018 ЖЫЛҒЫ АЗИАДА Естеріңізде болса, XVIII Азия ойындары – 2018 жылғы 10 тамыз бен 2 қыркүйек аралығында Индонезия астанасында өткен. Ол кезде жалпы қорытынды бойынша Қазақстан құрамасы Үндістаннан кейінгі 9-орынға жайғасқан. 2018-жылы Ұлттық құрама 15 алтын, 17 күміс, 44 қола – жиыны 76 медальды еншілеген. 2014 ЖЫЛҒЫ АЗИАДА Ал 2014 жылы аталмыш спорт бәйгесі 19-қыркүйек пен 4-қазан аралығында Корея Республикасында өтіп, Қазақстан жалпы есеп бойынша Жапониядан кейінгі 3-орынды місе тұтқан. Ол кезде Ұлттық құрама 28 алтын, 23 күміс, 33 қола – 84 медаль иеленген. 2010 ЖЫЛҒЫ АЗИАДА Осы бәйге 2010 жылдың 12-27 қарашасында Қытайдың Гуанчжоу қаласында өтіп, Қазақстан жалпы есеп бойынша 5-орынға тұрақтаған. 2010 жылы өткен Жазғы Азия ойындарында Ұлттық құрама  18 алтын, 23 күміс, 38 қола – жиыны 79 медаль алған еді. (Суреттер әлеуметтік желіден алынды) Abai.kz
